IEPIRKUMA

**„ELEKTRONERĢIJAS IEPIRKUMS**

**LĪVĀNU NOVADA PAŠVALDĪBAS VAJADZĪBĀM”**

NOLIKUMS

## Iepirkuma identifikācijas numurs LND 2015/10

Līvāni

2015

## Vispārīgā informācija

## Iepirkuma identifikācijas numurs LND 2015/10

## Iepirkuma procedūras veids – Atklāts konkurss (turpmāk tekstā – Konkurss) atbilstoši Publisko iepirkumu likuma (turpmāk tekstā – PIL) regulējumam

## Pasūtītājs un tā kontaktpersonas

Pasūtītājs: Līvānu novada dome

Reģ. Nr. 90000065595

 Pasūtītāja rekvizīti:

Adrese: Rīgas iela 77, Līvāni, LV - 5316

 Konta Nr. Bankā: LV79PARX0004642660004

AS „Citadele Banka“

Tālruņa Nr. 65307272

e-pasta adrese – dome@livani.lv

Kontaktpersonas:

* Saimniecības vadītājs Uldis Mališevs, tālr.65342257, mob.-29337163, e-pasts: uldis.malisevs@livani.lv
* Līvānu novada domes juriskonsulte Sanita Grabāne , tālr.: 65307257, e-pasts: sanita.grabane@livani.lv.

## Iepirkuma priekšmets

1.4.1. Iepirkuma priekšmets ir Elektroenerģijas iepirkums Līvānu novada pašvaldības vajadzībām, kas nozīmē elektroenerģijas pārdošanu Līvānu novada pašvaldībai, tās iestādēm un ietver balansēšanas pakalpojumus, rēķinu izrakstīšanu, maksājumu iekasēšanu un apstrādi un citas darbības, kas saistītas ar elektroenerģijas tirdzniecību un kas izpildāmas saskaņā ar prasībām, kas noteiktas šajā nolikumā (turpmāk tekstā „Nolikums”) un tehniskajā specifikācijā (Pielikums nr.3).

1.4.2. Pakalpojuma izpildes vieta ir: Līvānu novada teritorija

1.4.3. Iepirkuma CPV kods: 09310000-5 (elektrība)

1.4.4. Orientējošie iepirkuma plānotais apjoms ir **1 725 000kWh** - (12) divpadsmit mēnešiem.

1.4.5. Līgums stājas spēkā ar nākošā mēneša 1. datumu pēc līguma noslēgšanas dienas un ir spēkā 12 (divpadsmit) kalendāros mēnešus. Pasūtītājam nav pienākums iegādāties visu norādīto elektroenerģijas daudzumu.

**1.5. Iespēja iepazīties ar Konkursa Nolikumu.**

1.5.1. Pasūtītājs nodrošina brīvu un tiešu elektronisko pieeju noteikumiem, visiem papildus nepieciešamajiem dokumentiem un aktuālajai informācijai pasūtītāja mājas lapā internetā: [www.livani.lv](http://www.livani.lv), sadaļā *„Iepirkumi”- konkursi.*

1.5.2. Ieinteresētais piegādātājs Konkursa nolikumu un ar to saistīto dokumentāciju var saņemt lejupielādējot elektroniskajā formātā Pasūtītāja mājaslapā internetā: <http://www.livani.lv/page/285>.

1.5.3. Ieinteresētais piegādātājs apņemas sekot līdzi turpmākajām izmaiņām Nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Konkursa nolikuma interneta mājaslapā pie Konkursa nolikuma. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka piegādātājs tos ir saņēmis un ar tiem iepazinies.

1.5.3. Papildus informāciju par iepirkuma Nolikumu iespējams saņemt pie Līvānu novada domes juriskonsultes Sanitas Grabānes, tālr. Nr. 653307257, e-pasts: sanita.grabane@livani.lv.

## 1.6. Piedāvājuma iesniegšanas vieta, datums, laiks un kārtība

1.6.1.Ieinteresētās personas piedāvājumus var iesniegt darba dienās :

Pirmdien, otrdien, ceturtdien - no plkst. 8:00 līdz 12:00, no plkst.13:00 līdz 17:00,

Trešdien - no plkst. 8:00 līdz 12:00, no plkst.13:00 līdz 18:00,

Piektdien no plkst. 8:00 līdz 12:00, no plkst.12:30 līdz 15:30,

bet ne vēlāk kā līdz **2015. gada 30.aprīļa**, **plkst. 15.00**, Rīgas ielā 77, Līvānos, LV-5316, 210.kabinetā (2.stāvā).

1.6.2. Pretendenti tiek reģistrēti piedāvājumu iesniegšanas secībā.

1.6.3.Pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz noteikumos noteiktajam laikam un termiņam. Piedāvājums, kas iesniegts pēc minētā termiņa, paliks neatvērts un netiks izskatīts. Iesniegtie piedāvājumi netiek atdoti atpakaļ pretendentiem.

1.6.4. Pretendents var iesniegt tikai vienu piedāvājuma variantu par visu iepirkuma priekšmeta apjomu.

**1.7. Piedāvājuma atvēršanas vieta, datums, laiks un kārtība**

1.7.1. Piedāvājumu atvēršana notiks 2015.gada 30.aprīlī plks.15:00, Līvānos, Rīgas ielā 77, Līvānu novada domes sēžu zālē, 1. stāvā.

1.7.2. Piedāvājumu atvēršanas sapulce ir atklāta. Iepirkuma piedāvājumu atvēršanā var piedalīties visi pretendenti vai to pārstāvji. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu. Pēc visu piedāvājumu atvēršanas piedāvājumu atvēršanas sanāksme tiek slēgta.

1.7.3. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokola kopiju izsniedz 3 (trīs) darbdienu laikā no rakstveida pieprasījuma saņemšanas.

1.7.4. Pretendentu atlasi, piedāvājumu atbilstības pārbaudi un piedāvājumu vērtēšanu Konkursā iepirkuma komisija veic slēgtā sēdē, nepieciešamības gadījumā pieaicinot ekspertu.

## 1.8. Piedāvājuma derīguma termiņš

1.8.1.Pretendenta iesniegtais piedāvājums ir derīgs 120 dienas, skaitot no iepirkuma noteikumos 1.6.1. punktā noteiktās pēdējās piedāvājumu iesniegšanas dienas.

* 1. **Saziņa**

1.9.1.Saziņa starp Pasūtītāju (iepirkuma komisiju) un ieinteresēto piegādātāju jautājumus par iepirkuma noteikumiem tiek uzdota telefoniski pa tālr.: 65307257, vai rakstiskā veidā, adresējot tos iepirkuma komisijai un nosūtot tos elektroniski uz elektroniskā pasta adresi: sanita.grabane@livani.lv

1.9.3.Iepirkuma komisija atbildi uz ieinteresētā piegādātāja rakstisku jautājumu par konkursa norisi vai tā noteikumiem sniedz iespējami īsākā laikā.

1.9.4. Par jautājuma saņemšanas dienu tiek uzskatīts saņemšanas datums darba laikā – no pirmdienas līdz ceturtdienai no plkst. 9:00 līdz 17:00 un piektdienā no plkst. 9:00 līdz 15.30.

1.9.5. Ja ieinteresētais piegādātājs ir laikus (atbilstoši PIL 30. panta trešajai daļai) pieprasījis papildu informāciju vai uzdevis jautājumu par Konkursa nolikumu, iepirkuma komisija atbildi sniedz 5 (piecu) dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.

**2. Piedāvājuma noformēšana**

2.1. Piedāvājuma noformējuma prasības:

2.1.1. piedāvājums jāiesniedz 1 slēgtā, aizzīmogotā aploksnē/iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

2.1.2. Uz aploksnes/iepakojuma jānorāda**:**

|  |  |
| --- | --- |
|

|  |
| --- |
| **Līvānu novada Dome** Rīgas ielā 77, Līvāni, Līvānu novads, LV-5316, Latvija *Pretendenta nosaukums, reģ. Nr., juridiskā adrese, tālrunis* Iepirkumam „**Elektroenerģijas iepirkums Līvānu novada pašvaldības vajadzībām**”, identifikācijas numurs **LND 2015/10**Neatvērt pirms piedāvājumu atvēršanas sapulces |

 |

* 1. Piedāvājuma dokumenti jāsakārto šādā secībā:

2.2.1.Titullapa ar norādi - Iepirkumam „Elektroenerģijas iepirkums Līvānu novada pašvaldības vajadzībām” un pretendenta nosaukums, reģ. Nr., juridiskā adrese, tālrunis;

2.2.1. aiz titullapas jāievieto satura rādītājs;

2.2.2.iesniedzamie dokumenti, saskaņā ar iepirkuma Nolikumu 3.2. -3.11 punktu.

2.3. Viss piedāvājums jāiesniedz vienā iesietā sējumā, vienā oriģinālā eksemplārā. Visām piedāvājuma daļām ir jābūt cauršūtām kopā tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta pārstāvis. Piedāvājums jāparaksta pretendenta pārstāvim, kuram ir paraksta tiesības vai tā pilnvarotai personai, pievienojot pilnvaru. Piedāvājumam jābūt secīgi numurētām lapām un pievienotam satura rādītājam.

2.4. Piedāvājumā ietvertajiem dokumentiem jābūt skaidri salasāmiem, bez labojumiem un iestarpinājumiem, tiem jābūt noformētiem atbilstoši noteikumu noteikumiem un formu paraugiem. Piedāvājums jāsagatavo latviešu valodā. Dokumentiem svešvalodā jāpievieno tulkojums latviešu valodā.

2.5. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Iesniedzot piedāvājumu, Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

2.6. Ja piedāvājumu iesniedz personu apvienība (vai personālsabiedrība), piedāvājumā papildus norāda personu, kas iepirkumā pārstāv attiecīgo personu apvienību. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu.

2.7.Visi izdevumi, kas saistīti ar piedāvājuma sagatavošanu un iesniegšanu iepirkumā jāsedz pretendentam.

1. **Pretendentiem izvirzāmās prasības un iesniedzamie dokumenti**

3.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.

3.1.1.Piegādātājs var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

3.1.2. Uz pretendentu un tā norādīto personu, uz kura iespējām pretendents balstās, lai apliecinātu, ka tā kvalifikācija atbilst Konkursa dokumentos noteiktajām prasībām, nav attiecināmi PIL 39.1 panta pirmās daļas izslēgšanas noteikumi.

|  |  |
| --- | --- |
| **Prasība** | **Iesniedzamais dokuments** |
| 3.2. Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs.  | 3.2.1. Informāciju par pretendentu, kurš ir reģistrēts LR Komercreģistrā, pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)), ja nav iesniegta komercreģistra apliecības kopija. 3.2.2. Pretendents, kurš nav reģistrēts LR Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 3.3. Pretendenta pieteikums dalībai Konkursā, kas apliecina Pretendenta apņemšanos pārdot elektroenerģiju, saskaņā ar nolikuma prasībām. | 3.3.1. Pieteikums jāsagatavo atbilstoši pievienotajai formai (pielikums nr.1). Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| 3.4.Informācija par personām uz kuru iespējam pretendents balstās, lai apliecinātu, ka tā kvalifikācija atbilst nolikumā noteiktajām prasībām un informācija par apakšuzņēmējiem, kuru sniedzamo pakalpojumu vērtība ir 20 procenti no kopējās iepirkuma līguma vērtības. | 3.4.1. attiecas Konkursa Nolikuma 3.5.,3.6.,3.7.,3.8. punkta prasības, informācija aizpildāma sask. ar pielikumu nr. 2  |
| 3.5. Pretendentam atbilstoši normatīvo aktu prasībām visā iepirkuma līguma darbības laikā ir tiesības tirgot elektroenerģiju. | 3.5.1. Dokumenti, kas atbilstoši normatīvo aktu prasībām apliecina Pretendenta tiesības tirgot elektroenerģiju:-Licence par tiesībām tirgot elektroenerģiju (apliecināta kopija);-Sabiedrisko pakalpojumu regulatora izsniegtas izziņas apstiprināta kopija, ka pretendents ir reģistrēts elektroenerģijas tirgotāju reģistrā). |
| 3.6. Pretendentam ir spēkā esoši Līgumi ar Sistēmas operatoriem par Sistēmas pakalpojumu izmantošanu. | 3.6.1. Līgums starp pretendentu - elektroenerģijas tirgotāju un sistēmas operatoru kopijas par sistēmas lietošanu. |
| 3.7. Pretendents pēdējo 3 (trīs) gadu laikā, līdz piedāvājuma iesniegšanas brīdim (ja dibināts vēlāk, tad nostrādātajā periodā, līdz piedāvājuma iesniegšanas brīdim) veiksmīgi ir izpildījis vismaz 2 (divus) elektroenerģijas piegāžu līgumus, kur pārdotās elektroenerģijas apjoms vienā gadā vienam pasūtītājam ne mazāk **1 700 000 kWh** | 3.7.1. Pretendenta pieredzes elektroenerģijas tirdzniecībā saraksts, kurā norādīts Pasūtītāja nosaukums, piegādātās elektrības apjoms, līguma summa, piegādes laiks( 5.pielikumā) |
| 3.8. Pretendenta gada finanšu vidējais apgrozījums elektroenerģijas piegādē iepriekšējo triju gadu laikā ir ne mazāks kā pretendenta piedāvātā līgumcena. Pretendenti, kas dibināti vēlāk, apliecina, ka gada finanšu vidējais apgrozījums elektroenerģijas piegādē nostrādātajā periodā ir ne mazāks kā piedāvātā līgumcena. Ja pretendents ir dibināts vēlāk par vienu gadu – finanšu apgrozījums elektroenerģijas piegādē nostrādātajā periodā ir ne mazāks kā piedāvātā līgumcena. | 3.8.1. Pretendenta apstiprināta izziņa par pretendenta kopējo finanšu apgrozījumu elektroenerģijas piegādē iepriekšējos trijos gados, norādot apgrozījumu katrā gadā atsevišķi.Uzņēmumiem, kas dibināti vēlāk – atbilstoša izziņa par gada finanšu vidējo apgrozījumu elektroenerģijas piegādē nostrādātajā periodā. |
| 3.9. Tehniskā specifikācija | 3.9.1.Tehnisko piedāvājumu sagatavo atbilstoši Tehniskās specifikācijas (Pielikums Nr. 3) prasībāmElektroenerģijas patērējošo objektu saraksts (pielikums nr.7) |
| 3.10. Finanšu piedāvājums | 3.10.1. Finanšu piedāvājumā (4.pielikumā) norāda elektroenerģijas vienības cenu *euro* bez PVN un kopējo cenu orientējošam apjomam. Finanšu piedāvājumā norādītā vienības cena ir maksimāli pieļaujamā cena, par kādām Pretendents var piegādāt pasūtītājam elektroenerģiju visā līguma darbības laikā.  |
| 3.11. u.c. | 3.11.1.Pretendents var pievienot jebkuru citu informāciju, kura apliecina tā kvalifikāciju un spējas un kura ir būtiska piedāvājuma izvērtēšanai un kādu pretendents vēlētos, lai iepirkumu komisija izskatītu. |

1. **Piedāvājumu vērtēšanas pamatnoteikumi**

4.1.Iepirkuma komisija ir tiesīga izslēgt pretendentu no turpmākās dalības Konkursā, kā arī neizskatīt pretendenta piedāvājumu, ja tā konstatē apstākļus, kas atbilst PIL 39.1 panta pirmās daļas noteiktajiem pretendenta izslēgšanas nosacījumiem, (ievērojot PIL 39.1 panta 8 daļu) vai, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

4.2. Iepirkuma komisija izvēlas piedāvājumu ar viszemāko iepirkuma priekšmeta kopējo cenu bez pievienotās vērtības nodokļa, kas atbilst konkursa Nolikuma, tai skaitā Tehniskās specifikācijas un citu pielikumu prasībām.

4.3. Iepirkuma komisija piedāvājumu vērtēšanu veic slēgtās sēdēs šādos posmos:

4.3.1.Piedāvājuma noformējuma pārbaude

4.3.1.1. Komisija novērtē katra piedāvājuma atbilstību Konkursa nolikuma 2. punktā noteiktajām prasībām.

4.3.1.2. Ja piedāvājums neatbilst kādai no Konkursa nolikuma 2. punktā noteiktajām piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.

4.3.2.Pretendentu atlase

4.3.2.1. Komisija novērtē piedāvājumu noformējuma pārbaudi izturējušā pretendenta atbilstību Konkursa nolikuma 3.2.-3.8. punktā noteiktajām pretendentu atlases prasībām.

 4.3.2.2. Ja pretendents neatbilst kādai no Konkursa nolikuma 3.2.-3.8. punktā noteiktajām pretendentu atlases prasībām, pretendents tiek izslēgts no turpmākās dalības Konkursā un tā piedāvājumu tālāk nevērtē.

4.3.3. Tehniskā piedāvājuma atbilstības pārbaude

4.3.3.1. Komisija pārbauda, vai Pretendenta tehniskais piedāvājums atbilst Konkursa nolikuma 3.9.punkta prasībām un Tehniskajai specifikācijai (3. pielikums).

4.3.3.2. Ja tehniskais piedāvājums neatbilst Konkursa nolikuma 3.9. punkta prasībām un/vai Tehniskās specifikācijas (3. pielikums) prasībām, iepirkuma komisija lemj par pretendenta izslēgšanu no turpmākās dalības Konkursā.

4.3.4. Finanšu piedāvājumu vērtēšana

4.3.4.1. Iepirkuma komisija pārbauda vai piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisku kļūdu labojumus.

4.3.4.2. Iepirkuma komisija izvēlas piedāvājumu ar viszemāko kopējo līgumcenu EUR bez PVN no piedāvājumiem, kuri atbilst Konkursa nolikuma prasībām.

**5. Iepirkuma uzvarētāja noteikšana, rezultātu paziņošana un līguma slēgšana**

5.1.1.Iepirkuma komisija pārbaudi saskaņā ar PIL 39.1 panta septīto daļu par PIL 39.1 panta pirmajā daļā noteikto pretendentu izslēgšanas gadījumu esamību Konkursā veic attiecībā uz katru pretendentu, kuram atbilstoši iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

5.1.2. Lai pārbaudītu, vai ārvalstī reģistrēts vai pastāvīgi dzīvojošs pretendents nav izslēdzams no dalības iepirkuma procedūrā saskaņā ar PIL 39.1 panta pirmo daļu, pasūtītājs izņemot šī panta 11.daļā minēto gadījumu, pieprasa, lai pretendents iesniedz attiecīgas ārvalsts kompetentās institūcijas izziņu, kas paliecina, ka uz pretendentu neattiecas šā panta pirmajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neizsniedz minēto izziņu, pasūtītājs to izslēdz no dalības iepirkuma procedūrā.

5.1.3. Pasūtītājs izslēdz pretendentu no turpmākās dalības iepirkuma procedūrā, ja uz pretendentu attiecas PIL 39.1 panta pirmajā daļā noteiktie izslēgšanas gadījumi, ņemot vērā PIL 39.1 panta ceturtajā daļā noteiktos termiņus.

5.1.4. Lai pārbaudītu, vai pretendents nav izslēdzams no dalības iepirkuma procedūrā 39.¹ panta pirmās daļas 1., 2. un 3.punktā minēto noziedzīgo nodarījumu un pārkāpumu dēļ, par kuriem attiecīgā 39.¹ panta pirmajā daļā minētā persona sodīta Latvijā, kā arī 39.¹ panta pirmās daļas 4. un 5.punktā minēto faktu dēļ, pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

1. par 39.¹ panta pirmās daļas 1., 2. un 3.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot kandidāta, pretendenta un citu šā panta pirmajā daļā minēto personu piekrišanu;
2. par 39.¹ panta pirmās daļas 4.punktā minētajiem faktiem — no Uzņēmumu reģistra;
3. par 39.¹ panta pirmās daļas 5.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un citu 39.¹ panta pirmajā daļā minēto personu piekrišanu.
	* 1. Atkarībā no atbilstoši 39.¹ panta septītās daļas 3.punktam veiktās pārbaudes rezultātiem pasūtītājs:

1) neizslēdz pretendentu no turpmākās dalības iepirkuma procedūrā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam, kā arī 39.¹ panta pirmās daļas 7., 8. un 9.punktā minētajai personai nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

2) informē pretendentu par to, ka tam vai 39.¹ panta pirmās daļas 7., 8. un 9.punktā minētajai personai konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, kā arī 39.¹ panta pirmās daļas 7., 8. un 9.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkuma procedūrā.

5.2. Lēmuma par Konkursa rezultātu pieņemšana un paziņošana

5.2.1. Iepirkuma līguma slēgšanas tiesības tiks piešķirtas pretendentam, kurš būs iesniedzis Konkursa nolikuma prasībām atbilstošu piedāvājumu ar zemāko cenu EUR bez PVN par visu apjomu un kuru nav attiecināmi PIL 39.1 panta pirmās daļas izslēgšanas noteikumi.

5.2.2. Visi pretendenti tiek rakstveidā informēti par Konkursa rezultātu 3 (trīs) darbdienu laikā no lēmuma par iepirkuma līguma slēgšanas tiesību piešķiršanu pieņemšanas dienas.

5.2.3. Iepirkuma komisija var jebkurā brīdī pārtraukt Konkursu, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē pretendentus par iemesliem, kuru dēļ Konkurss tiek pārtraukts. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par grozījumiem, iepirkuma procedūras izbeigšanu vai pārtraukšanu norādot apstākļus, kas bija par pamatu Konkursa pārtraukšanai.

5.3.Iepirkuma līguma slēgšana

5.3.1.Pasūtītājs slēdz iepirkuma līgumu ar pretendentu, kuram saskaņā ar Konkursa nolikumā noteikto, ir piešķirtas iepirkuma līguma slēgšanas tiesības, saskaņā ar PIL 67. panta piekto daļu - ne ātrāk kā nākamajā darbdienā pēc nogaidīšanas termiņa beigām. Iepirkuma līgums tiek sagatavots, pamatojoties uz Pasūtītāja lēmumu par iepirkuma līguma slēgšanu un Konkursa uzvarētāja iesniegto piedāvājumu.

5.3.2.Konkursa uzvarētājam iepirkuma līgums jāparaksta 5 (piecu) darbdienu laikā no iepirkuma komisijas nosūtītā uzaicinājuma parakstīt iepirkuma līgumu (arī e-pasta veidā) nosūtīšanas dienas. Ja norādītajā termiņā Konkursa uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

5.3.3. Ja Konkursa uzvarētājs atsakās slēgt iepirkuma līgumu ar Pasūtītāju, Pasūtītājs var pieņemt lēmumu piešķirt iepirkuma līguma slēgšanas tiesības nākamajam pretendentam, kura piedāvājums atbilst Konkursa nolikuma prasībām un ir nākamais piedāvājums ar zemāko līgumcenu EUR bez PVN .

Pielikumi:

Pielikums Nr. 1 – Pieteikums dalībai iepirkumā (veidlapa).

Pielikums Nr. 2 – informācija par personām uz spējām pretendents balstās un piesaistītajiem apakšuzņēmējiem (veidlapa).

Pielikums Nr. 3 - Tehniskā specifikācija.

Pielikums Nr. 4 – Finanšu piedāvājums (veidlapa).

Pielikums Nr. 5 – Pretendenta pieredzes elektroenerģijas tirdzniecībā saraksts (veidlapa).

Pielikums Nr. 6 - Līguma projekts.

Pielikums Nr. 7 - Pašvaldības objektu saraksts, kas patērē elektrību (Pielikums tehniskajai specifikācijai, pievienots atsevišķā failā)

1.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND 2015/10

**PIETEIKUMS DALĪBAI IEPIRKUMĀ**

**Iepirkums: „Elektroenerģijas iepirkums Līvānu novada pašvaldības vajadzībām”**

(Iepirkuma identifikācijas Nr. LND 2015/10);

**Pretendents**:

Pretendents (*pretendenta nosaukums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

reģ. Nr. *(reģistrācijas numurs)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *tā (personas, kas paraksta, pilnvarojums, amats, vārds, uzvārds)*

**Ar šī pieteikuma iesniegšanu:**

1. Piesakās piedalīties Konkursā “Elektroenerģijas iepirkums Līvānu novada pašvaldības vajadzībām”, id. Nr. LND 2015/10. un apņemas ievērot visas Konkursa Nolikuma prasības.
2. Garantējam, ka visas Konkursam iesniegtās ziņas ir patiesas.
3. Parakstot šo pieteikumu pretendents apliecina, ka:
* ir iepazinies ar Konkursa „Elektroenerģijas iepirkums Līvānu novada pašvaldības vajadzībām” Konkursa nolikumu, t.sk., līgumu un tehnisko specifikāciju, piekrīt šajos dokumentos izvirzītajām prasībām, un tam šajā sakarā nav nekādu pretenziju;
* pretendentam ir skaidras un saprotamas Konkursa nolikumā noteiktās prasības piedāvājuma sagatavošanai, ir skaidri un saprotami viņa pienākumi un tiesības;
* atzīsim sava piedāvājuma spēkā esamību 120 dienas, skaitot no Nolikuma 1.6.1. punktā noteiktās pēdējās piedāvājumu iesniegšanas dienas
* apņemas parakstīt atklāta konkursa „ Elektroenerģijas iepirkums Līvānu novada pašvaldības vajadzībām” Konkursa nolikuma sastāvā esošo līgumu, ja iepirkuma komisija pieņem lēmumu piešķirt tam tiesības slēgt konkrēto līgumu.

|  |  |
| --- | --- |
| Pretendents: |  |
| Reģistrācijas Nr. : |  |
| Adrese: |  |
| Kontaktpersona: |  |
| Kontaktpersonas tālr./fakss, www, e-pasts: |  |
| Bankas nosaukums : |  |
| Bankas kods: |  |
| Norēķinu konts: |  |

*Ja pretendents ir piegādātāju apvienība, tad papildus norāda*

*personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_; katras personas atbildības apjoms %:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

*Ja piedāvājumu kā pretendents iesniedz piegādātāju apvienība, tad pieteikumu paraksta visas personas, kas iekļautas apvienībā un pieteikumā norāda personu, kura pārstāv apvienību konkursā, kā arī katras personas atbildības apjomu*

Paraksts/vārds uzvārds/datumsz.v.

2.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND 2015/10

**Informācija par personām, uz kuru iespējām pretendents balstās un piesaistītajiem apakšuzņēmējiem\***

|  |  |  |
| --- | --- | --- |
| 1. | Nosaukums, reģistrācijas nr. (vai vārds, uzvārds, personas kods) |  |
| 2. | Juridiskā adrese: |  |
| 3. | Kontaktpersona: |  |
| 4. | Telefons: |  |
| 5. | Apakšuzņēmēja/partnera paredzēto darbu īss apraksts |  |
| 6. | Darbu apjoms EUR (bez PVN) |  |
| 7. | Darbu apjoms (%) |  |

*\*- apakšuzņēmēji, kuru sniedzamo pakalpojumu vērtība ir vismaz 20 procenti no kopējās iepirkuma līguma vērtības*

Paraksts/vārds uzvārds/datums z.v.

3.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND 2015/10

**TEFNISKĀ SPECIFIKĀCIJA**

Pieslēguma veids, kurš piemērojams visiem objektiem (pieslēguma vietas skatīt 7. Pielikumā):

|  |  |
| --- | --- |
| Pieslēguma veids | Aptuvenais elektroenerģijas patēriņš 12 mēnešos |
| **Diennakts vienas laika zonas patēriņš** | **1 165 000** |
| **2 laiku Dienas zonas patēriņš,***kas ir darba dienās laika periodā no plks.07:00 līdz plks.23:00* |  **220 000** |
| **2 laiku Nakts zonas patēriņš,***kas ir darba dienās laika periodā no plks.23:00 līdz plks.07:00 un sestdienā un svētdienā visu diennakti*. |  **340 000** |

**Orientējošs elektroenerģijas patēriņš 1 725 000 kWh** **12 mēnešiem.**

*Elektroenerģijas norādītajam apjomam ir informatīva nozīme. Pasūtītājam nav pienākums pilnībā izmantot norādīto apjomu un Pretendentam, parakstot līgumu, saskaņā ar iepirkuma, id.nr.LND 2015/10“Elektroenerģijas iepirkums Līvānu novada pašvaldības vajadzībām” rezultātiem, nav tiesību šajā sakarā piemērot līgumsodus vai citas sankcijas.*

1. Elektroenerģijas tirgotājam ir jābūt noslēgtam līgumam ar elektroenerģijas sistēmas operatoru, kura tīklam ir pieslēgtas pasūtītāja elektroietaises.
2. Elektroenerģijas tirgotājam jāsniedz balansēšanas pakalpojums un elektroenerģijas cenā jāiekļauj balansēšanas pakalpojuma cena.
3. Elektroenerģijas tirgotājam elektroenerģijas tirdzniecības iepirkuma līgumā noteiktajā kārtībā atsevišķiem Pasūtītāja objektiem elektroenerģijas iegāde jāpārtrauc vai elektroenerģija jāpiegādā jauniem Pasūtītāja objektiem.
4. Tirgotājs nodrošina elektroenerģijas tirdzniecību atbilstoši Latvijas Republikas normatīvajiem aktiem.

*Objektu saraksts pielikumā Nr.7*

Paraksts/vārds uzvārds/datums z.v.

4.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND 2015/10

**FINANŠU PIEDĀVĀJUMS**

##### Līvānu novada pašvaldībai,

Līvāni, Rīgas iela 77, Līvāni, LV-5316.

 Saskaņā ar atklāta konkursa **„Elektroenerģijas iepirkums Līvānu novada pašvaldības vajadzībām”**. iepirkuma identifikācijas Nr. **LND 2015/10** (turpmāk tekstā – Konkurss) Nolikumu,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(norādīt pilnu nosaukumu un juridisko adresi, biroja adresi, reģistrācijas valsti )*

apstiprinām, ka piekrītam Konkursa Nolikuma noteikumiem, un piedāvājam piegādāt Elektroenerģiju Līvānu novada pašvaldības vajadzībām 12 (divpadsmit) mēnešus no iepirkuma līguma spēkā stāšanās dienas par šādām iepirkuma cenām:

|  |  |  |  |
| --- | --- | --- | --- |
| Tarifs | Elektroenerģijas viena kWhcena**EUR bez PVN** |  12 mēnešu periodavidējais patēriņš, kWh | Kopēja cena prognozējamajam daudzumam, **EUR** |
| bez PVN | PVN21% | ar PVN21% |
| Diennakts vienas laika zonas patēriņš |  | **1 165 000** |  |  |  |
| 2 laiku Dienas zonas patēriņš |  |  **220 000** |  |  |  |
| 2 laiku Nakts zonas patēriņš |  |  **340 000** |  |  |  |
| Kopēja summa prognozējamajam daudzumam12 mēnešos **1 725 000 kWh** KOPĀ EUR |  |  |  |

Kopējā līgumcena uz 12 mēnešiem bez PVN - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*/norādīt rakstiski/*

* Pretendents piedāvā Pasūtītājam pārdot elektroenerģiju par cenu, kas:
* neietver obligāto iepirkumu komponentes un sistēmas pakalpojumu tarifus, ko Pasūtītājs apmaksā saskaņā ar sistēmas operatoru noslēgtā sistēmas pakalpojumu līguma noteikumiem;
* ietver balansēšanas pakalpojuma cenu;
* ietver visus nodokļus un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.

*Finanšu piedāvājumā norādītajam apjomam ir informatīva nozīme. Pasūtītājam nav pienākums pilnībā izmantot norādīto apjomu un Pretendentam nav tiesību šajā sakarā piemērot līgumsodus vai citas sankcijas.*

Paraksts/vārds uzvārds/datumsz.v.

5.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND 2015/10

**Pretendenta pieredze**

 **elektroenerģijas tirdzniecībā**

**Līvānu novada pašvaldībai**,

Līvāni, Rīgas iela 77, Līvāni, LV-5316.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

norādīt pilnu nosaukumu un juridisko adresi, biroja adresi, reģistrācijas valsti

|  |  |  |  |
| --- | --- | --- | --- |
| Pasūtītāja nosaukums, adrese, kontaktpersona | Piegādātās elektroenerģijas apjoms | Līguma summa(*euro*) | Piegādes laiks (gads/mēnesis) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| Paraksts/vārds uzvārds/datums z.v. |

6.pielikums

„Elektroenerģijas iepirkums

Līvānu novada pašvaldības vajadzībām”

Iepirkuma identifikācijas Nr. LND2015/10

*Projekts*

**LĪGUMS Nr.\_\_\_\_\_**

**par elektroenerģijas tirdzniecību**

Līvānos, 2015. gada \_\_\_. \_\_\_\_\_\_\_\_\_\_

**Līvānu novada dome,** reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru saskaņā ar likumu „Par pašvaldībām” un Līvānu novada domes nolikuma pamata pārstāv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā „LIETOTĀJS”, no vienas puses un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, kuru saskaņā ar statūtiem/pilnvaru/prokūru pārstāv \_\_\_\_\_\_\_\_\_\_\_\_\_, turpmāk tekstā „TIRGOTĀJS”, no otras puses, turpmāk tekstā PUSES,

pamatojoties uz atklātā konkursa „Elektroenerģijas iegāde Līvānu novada pašvaldības vajadzībām”, identifikācijas Nr. LND 2015/10 rezultātiem, turpmāk tekstā **„Iepirkums”** un \_\_\_\_\_\_\_\_\_\_ iesniegto piedāvājumu,

izsakot savu brīvo gribu bez viltus, spaidiem un maldības, noslēdz šāda satura līgumu:

**1. Termini.**

**1.1. Balansēšanas pakalpojums** – iztrūkstošās balansējošās elektroenerģijas pārdošana un pārpalikuma balansējošās elektroenerģijas iepirkšana;

**1.2. Elektroenerģijas cena –** cena, par kādu TIRGOTĀJS pārdod LIETOTĀJAM elektroenerģiju, kas norādīta Līguma 3.5. punktā;

**1.3. Līgums** *–* šis līgums par elektroenerģijas tirdzniecību, iekaitot visus tā pielikumus, grozījumus un papildinājumus;

**1.4. Obligātā iepirkuma komponentes** – Sabiedrisko pakalpojumu regulēšanas komisijas apstiprinātas kompensācijas, kuras saskaņā ar tiesību normām proporcionāli sava elektroenerģijas patēriņa apjomam apmaksā LIETOTĀJS;

**1.5. Palīgpakalpojumi**— pakalpojumi, kas nepieciešami elektroenerģijas pārvades sistēmas balansētas darbības nodrošināšanai;

**1.6. Pārvade** - elektroenerģijas transportēšanu savstarpēji savienotā augstsprieguma sistēmā, lai to piegādātu LIETOTĀJAM;

**1.7. Sadale -** elektroenerģijas transportēšanu vidēja un zema sprieguma sadales sistēmā, lai to piegādātu LIETOTĀJAM;

**1.8. Sistēmas operators** – licencēta juridiska persona, kura sniedz Sistēmas pakalpojumu;

**1.9. Sistēmas pakalpojumi** — elektroenerģijas Pārvade vai Sadale, kas nodrošina elektroenerģijas plūsmas no elektroenerģijas ražotājiem līdz LIETOTĀJAM;

**1.10. Sistēmas pakalpojumu līgums -** starp LIETOTĀJU un Sistēmas operatoru, kura tīklam ir pieslēgtas LIETOTĀJA elektroiekārtas, noslēgtais sistēmas pakalpojumu līgums par Sistēmas pakalpojumu un Palīgpakalpojumu sniegšanu;

**1.11. Sistēmas pakalpojumu tarifi** – tiesību aktos noteiktajā kārtībā noteikti tarifi Sistēmas pakalpojumiem.

**2. Līguma priekšmets.**

2.1. Saskaņā ar Līguma noteikumiem TIRGOTĀJS pārdod, bet LIETOTĀJS pērk elektroenerģiju Līguma *Pielikumā Nr.1* minēto elektroenerģiju patērējošo objektu vajadzībām un samaksā par to.

2.2.Elektroenerģijas tirdzniecība ietver rēķinu izrakstīšanu, maksājumu iekasēšanu, apstrādi un citas darbības, kas  saistītas ar elektroenerģijas tirdzniecību. **Elektroenerģijas tirdzniecība neietver elektroenerģijas Pārvadi un Sadali**.

**3. Elektroenerģijas cena un patēriņa apjoms.**

3.1. TIRGOTĀJS pārdod, bet LIETOTĀJS pērk par Elektroenerģijas cenu aktīvās elektroenerģijas apjomus.

3.2. Elektroenerģijas cena neietver Obligātā iepirkuma komponentes un Sistēmas pakalpojumu tarifus, ko LIETOTĀJS apmaksā papildus saskaņā ar Sistēmas pakalpojumu līguma un šī Līguma noteikumiem.

3.3. TIRGOTĀJS pārdod elektroenerģiju LIETOTĀJAM saskaņā ar iepirkuma rezultātā noteiktajām cenām.

3.4. Elektroenerģija tiek pārdota un rēķini izrakstīti saskaņā ar LIETOTĀJA faktisko patēriņu.

3.5. Elektroenerģijas cena, par kādu TIRGOTĀJS pārdod un LIETOTĀJS pērk elektroenerģiju, noteikta TIRGOTĀJA piedāvājumā iepirkumam (*Pielikums nr.1*) un tā ir (bez PVN):

3.5.1. \_\_\_\_\_\_\_\_\_\_\_\_\_\_EUR/kWh viena laika zonā visu diennakti;

3.5.2.\_\_\_\_\_\_\_\_\_\_\_\_\_\_EUR/kWh 2 laiku dienas zonā, kas ir darba dienās laika periodā no plks.07:00 līdz plks.23:00

3.5.3. \_\_\_\_\_\_\_\_\_\_\_\_\_\_ EUR/kWh 2 laiku nakts zonā, kas ir darba dienās laika periodā no plks.23:00 līdz plks.07:00 un sestdienā un svētdienā visu diennakti.

3.6. Izmaksas par balansēšanas pakalpojumu ir ietvertas Elektroenerģijas cenā.

3.7. Elektroenerģijas cenas spēkā esamības periods: no 2015.gada \_\_.\_\_\_\_\_\_\_\_\_\_\_\_\_\_\_ līdz 201\_\_\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.8. Ja TIRGOTĀJS var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu par līguma 3.5.punktā noteikto, Puses var vienoties par atbilstošu elektroenerģijas cenas samazināšanu.

3.9. Plānotais aptuvenais elektroenerģijas daudzums par visiem Līguma *Pielikumā Nr.2* minētajiem objektiem – \_\_\_\_\_\_\_\_\_\_\_\_\_\_\_\_\_\_ kWh.

3.10. Kopējā līguma summu veido visas Līguma darbības laikā piegādātās elektroenerģijas samaksātā vērtība un tā nedrīkst pārsniegt EUR \_\_\_\_\_\_\_\_\_\_\_\_\_\_, tai skaitā pamatsumma EUR \_\_\_\_ (summa vārdiem) apmērā un pievienotās vērtības nodoklis EUR \_\_\_ (summa vārdiem) apmērā visā līguma darbības laikā.

**4. Rēķinu apmaksas kārtība.**

4.1. 4.1. Rēķinu apmaksas termiņš 15 (piecpadsmit) kalendāro dienu laikā pēc rēķina saņemšanas uz e-pastu: dome@livani.lv.

4.2. Rēķini uzskatāmi par saņemtiem nākamajā darba dienā pēc to nosūtīšanas uz 4.1.punktā norādīto e-pasta adresi

4.3. Rēķina apmaksas datums ir pilnas rēķinā norādītās maksājuma summas ieskaitīšanas diena TIRGOTĀJA bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena.

4.4. TIRGOTĀJS rēķinos ietver atsauci uz šo Līgumu, norādot Līguma sagatavošanas datumu un numuru.

4.5. TIRGOTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti LIETOTĀJAM saskaņā ar Līguma 4.1. un 4.2.punktu.

4.6. Ja pretenzija par TIRGOTĀJA izrakstīto rēķinu netiek iesniegta TIRGOTĀJAM Līguma 5.4.3. punktā noteiktajā termiņā, tiek uzskatīts, ka LIETOTĀJAM nav pretenziju par TIRGOTĀJA izrakstītajiem rēķiniem.

4.7. LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī Obligātā iepirkuma komponentēm LIETOTĀJS deleģē TIRGOTĀJU.

4.8. Līgumsods par maksājuma kavējumu: 0.05% (nulle komats nulle pieci procenti) apmērā no nokavētā maksājuma summas par katru nokavēto dienu, bet ne vairāk kā 10% no parāda kopējās summas.

**5. Pušu pienākumi un tiesības.**

5.1. TIRGOTĀJA pienākumi:

* + 1. nodrošināt elektroenerģijas pārdošanu LIETOTĀJAM par Līgumā noteikto Elektroenerģijas cenu;
		2. izrakstīt un nosūtīt LIETOTĀJAM rēķinu par tā saņemto elektroenerģiju pēc LIETOTĀJA faktiski patērētā elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas;
		3. ja pirms rēķina izrakstīšanas un nosūtīšanas LIETOTĀJS ir veicis avansa maksājumus saskaņā ar Līguma 5.3.1. punktu, tad TIRGOTĀJS samazina nosūtāmā rēķina maksājamās summas apmēru par avansā samaksāto summu;
		4. rakstveidā informēt LIETOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		5. ja saskaņā ar Līguma 4.7. punktu LIETOTĀJS ir deleģējis TIRGOTĀJU norēķināties ar Sistēmas operatoru, tad TIRGOTĀJS LIETOTĀJAM nosūtāmajā rēķinā ietver maksu par Sistēmas Pakalpojumiem un Palīgpakalpojumiem, kā arī par Obligātā iepirkuma komponentēm.
		6. sekot līdzi LIETOTĀJA patērētās elektroenerģijas apjomam un informēt LIETOTĀJU, ja sagaidāms elektroenerģijas patēriņa pārtēriņš (pārsniegs Līguma 3.9.punktā paredzēto apjomu).
	1. LIETOTĀJA pienākumi:
		1. pilnā apjomā apmaksāt TIRGOTĀJA izrakstītos rēķinus Līguma 4.1.punktā minētajā termiņā, sedzot izdevumus par naudas līdzekļu pārskaitīšanu TIRGOTĀJAM;
		2. nekavējoties informēt TIRGOTĀJU, ja nav savlaicīgi (līdz nākošā mēneša 15. datumam) saņemts rēķins par iepriekšējā mēnesī patērēto elektroenerģiju;
		3. rakstveidā informēt TIRGOTĀJU 10 (desmit) kalendāro dienu laikā par sava uzņēmuma juridiskā statusa, nosaukuma, adreses, e-pasta adreses u.c. Līguma izpildei būtisko rekvizītu maiņu;
		4. noslēgt līgumu ar Sistēmas operatoru, lai piegādātu elektroenerģiju, ko LIETOTĀJS iegādājies no TRIGOTĀJA saskaņā ar šos Līgumu.
	2. TIRGOTĀJA tiesības:
		1. pieprasīt no LIETOTĀJA avansa maksājumu 1 (viena) mēneša vidējā maksājuma apmērā šādos gadījumos:
			1. ja LIETOTĀJS ir nokavējis TIRGOTĀJA izrakstīta rēķina apmaksu;
			2. ja LIETOTĀJS tiesību aktos noteiktā kārtībā atzīts par maksātnespējīgu;
		2. ja TIRGOTĀJS savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc Sistēmas operatora aprēķinātā, visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
	3. LIETOTĀJA tiesības:
		1. saņemt normatīvajos aktos noteiktajā kārtībā Balansēšanas pakalpojumu;
		2. saņemt no TIRGOTĀJA normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM;
		3. iesniegt TIRGOTĀJAM pretenziju par TIRGOTĀJA izrakstīto rēķinu 10 (desmit) kalendāro dienu laikā no rēķina izrakstīšanas dienas. Pretenzijas iesniegšana neatbrīvo LIETOTĀJU no pienākuma veikt rēķinā noradītās summas apmaksu pilnā apmērā Līgumā norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp Pusēm.

**6. Atbildība un sankcijas.**

6.1. Rēķina apmaksas kavējuma gadījumā LIETOTĀJAM jāmaksā līgumsods Līguma 4.8. punktā noteiktajā apmērā no nokavētā maksājuma summas par katru nokavēto dienu.

6.2. Vainīgā Puse ir atbildīga otrai Pusei par tiešajiem zaudējumiem, kas vainīgās Puses vainas dēļ Līguma neizpildes vai nepienācīgas izpildes gadījumā radušies otrai Pusei.

6.3. TIRGOTĀJS nav atbildīgs LIETOTĀJAM par to, ka tam nav iespējams pārdot elektroenerģiju sakarā ar to, ka LIETOTĀJAM nav spēkā esoša Sistēmas pakalpojumu līguma vai Sistēmas operators nesniedz LIETOTĀJAM Sistēmas pakalpojumus no TIRGOTĀJA neatkarīgu iemeslu dēļ.

6.4. TIRGOTĀJS nodrošina LIETOTĀJAM kompensāciju par nekvalitatīva pakalpojuma sniegšanu un nodarītajiem materiālajiem zaudējumiem Elektroenerģijas tirdzniecības un lietošanas noteikumos un citos tiesību aktos noteiktajos gadījumos un noteiktajā kārtībā.

6.5. TIRGOTĀJS nodrošina LIETOTĀJA sūdzību pieņemšanu un izskatīšanu par šī līguma un TIRGOTĀJAM normatīvajos aktos noteikto pienākumu izpildi.

**7. Vispārējie noteikumi Līguma saistību izpildei.**

7.1. Puses ievēro *Elektroenerģijas tirgus likuma*, *Enerģētikas likuma*, likuma *Par sabiedrisko pakalpojumu regulatoriem, Elektroenerģijas tirdzniecības un lietošanas noteikumu* un citu Latvijas Republikā piemērojamu tiesību aktu normas.

7.2. Par komercuzskaites mēraparātu rādījumu nodošanas kārtību un ar to saistītajiem jautājumiem LIETOTĀJS vienojas ar Sistēmas operatoru un par to informē TIRGOTĀJU.

**8. LIETOTĀJA saistības ar Sistēmas operatoru.**

8.1. Ja, parakstot Līgumu, LIETOTĀJS deleģē TIRGOTĀJU LIETOTĀJA vārdā norēķināties ar Sistēmas operatoru par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm, tad:

8.1.1. LIETOTĀJS pilnvaro TIRGOTĀJU informēt Sistēmas operatoru par šo deleģējumu, kā arī saņemt no Sistēmas operatora informāciju par Sistēmas pakalpojumu līgumā noteiktajām maksām Sistēmas pakalpojumiem un Palīgpakalpojumiem, kā arī par Obligātā iepirkuma komponentēm;

8.1.2.Puses vienojas, ka maksa par Sistēmas pakalpojumiem un Palīgpakalpojumiem, kā arī par Obligātā iepirkuma komponentēm tiek iekļauta LIETOTĀJA elektroenerģijas rēķinā un samaksu šiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA Līgumā noteiktajā kārtībā izrakstītajiem rēķiniem.

**9. Nepārvarama vara.**

9.1. Neviena no Pusēm netiks uzskatīta par atbildīgu, ja kādu Līguma noteikumu izpildi tieši aizkavē vai padara neiespējamu jebkādas dabas vai cilvēku izraisītas katastrofas, streiki, karš, kā arī valsts varas institūciju izdoti akti vai rīcība, un ja tos novērst Puses nav spējīgas ar jebkādām tiesiskām, to rīcībā esošām metodēm.

9.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai Pusei, norādot nepārvaramās varas apstākļus, to iestāšanās laiku un iespējamo izbeigšanos ne vēlāk kā 5 (piecu) kalendāro dienu laikā, skaitot no dienas, kad šie apstākļi iestājušies.

9.3. Pēc nepārvaramās varas apstākļu izbeigšanās Puses savstarpējā protokolā vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi un būtiski ietekmē jebkuras no Pusēm spēju izpildīt Līgumā noteiktās saistības, tad otra Puse ir tiesīga pārtraukt Līguma darbību, iesniedzot par to rakstisku paziņojumu.

**10. Līguma termiņš un tā pirmstermiņa izbeigšana.**

10.1. Līgums ir spēkā no 2015.gada \_\_.\_\_\_\_\_\_\_\_\_\_\_\_\_\_\_ līdz 201\_\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10.2. Lai TIRGOTĀJS varētu izpildīt Līgumu, ir nepieciešams spēkā esošs Sistēmas pakalpojumu līgums. LIETOTĀJAM ir pienākums pierādīt Sistēmas pakalpojumu līguma spēkā esamību.

10.3. LIETOTĀJAM ir tiesības jebkurā laikā izbeigt Līgumu, par to vismaz 21 (divdesmit vienu) dienu pirms attiecīgā mēneša beigām rakstiski brīdinot TIRGOTĀJU.

10.4. TIRGOTĀJAM ir tiesības pārtraukt pārdot elektroenerģiju LIETOTĀJAM un izbeigt Līgumu šādos gadījumos:

* + 1. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU;
		2. ja nav spēkā vai spēku zaudējis Līguma 10.2. punktā minētais Sistēmas pakalpojumu līgums, ar vienpusēju rakstveida paziņojumu.

10.5. Jebkurā no gadījumiem, kad Līgums tiek izbeigts saskaņā ar Līguma 10.3. un/vai 10.4. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju līdz Līguma izbeigšanās brīdim.

1. **Citi noteikumi.**

11.1. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti.

11.2. Tās Pušu attiecības, kuras nav atrunātas Līgumā, tiek regulētas saskaņā ar Latvijas Republikā spēkā esošajiem tiesību aktiem.

11.3. Visi Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas, pievienojami Līgumam kā pielikumi un kļūst par tā neatņemamu sastāvdaļu.

11.4. Līgums tiek parakstīts divos vienādos eksemplāros. Abiem eksemplāriem ir vienāds juridiskais spēks. Katrai Pusei tiek izsniegts viens Līguma eksemplārs.

11.5. Sakarā ar to, ka Elektroenerģijas cena šī Līguma darbības laikam tika noteikta, ņemot vērā elektroenerģiju patērējošo objektu skaitu un elektroenerģijas patēriņa apjomu, elektroenerģiju patērējošie objekti var tikt izslēgti no Līguma tikai Pusēm par to rakstiski vienojoties. Šis noteikums attiecas arī uz gadījumiem, kad mainās LIETOTĀJA tiesības attiecībā uz elektroenerģiju patērējošo objektu.

11.6. Ja LIETOTĀJS vēlas pirkt elektroenerģiju citos objektos, kas nav norādīti Līguma Pielikumā Nr.1, LIETOTĀJS par to informē TIRGOTĀJU. Šādā gadījumā atsevišķa Pušu rakstiska vienošanās par objekta iekļaušanu Līgumā pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja līdz ar to mainās citi Līguma noteikumi (cenas noteikšanas princips, LIETOTĀJA pērkamās elektroenerģijas apjoms u.c.). Attiecības ar Sistēmas operatoru LIETOTĀJS risina atsevišķi.

11.7. LIETOTĀJA kontaktpersona: \_\_\_\_\_\_\_\_\_\_\_\_\_\_\_\_ t.\_\_\_\_\_\_\_\_\_\_\_\_\_\_\_\_\_, mob.t.\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_@livani.lv

11.8. TIRGOTĀJA kontaktpersona: \_\_\_\_\_\_\_\_\_\_\_\_\_\_\_\_\_\_\_, t.\_\_\_\_\_\_\_\_\_\_\_\_\_, mob.t. \_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_

**12. Strīdu izšķiršana.**

12.1. Puses centīsies darīt visu, lai atrisinātu visus strīdus un domstarpības, kas var rasties starp Pusēm Līguma darbības laikā, pārrunu ceļā savstarpēji vienojoties.

12.2. Strīdi, kuri radušies Līguma darbības gaitā, ja Pusēm, savstarpēji vienojoties, nav izdevies tos izšķirt, tiek izšķirti Latvijas Republikas tiesību aktos noteiktajā kārtībā vispārējās jurisdikcijas tiesā.

**13. Pušu adreses un rekvizīti.**

|  |  |  |
| --- | --- | --- |
| LIETOTĀJS:Līvānu novada domeReģ.Nr. 90000065595Rīgas iela 77, Līvāni, LV-5316Banka: AS „Citadele banka”Kods: PARXLV22Konts: LV79PARX0004642660004 |  | TIRGOTĀJS:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vienotais Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Līvānu novada domes vārdā*domes izpilddirektors**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /U.Skreivers/z.v. |  | /\_\_\_\_\_\_\_\_\_\_\_\_/z.v. |